Diari Oficial de la Generalitat Valenciana


Sumari del DOGV 8868, del 28-07-2020 (2020/6038)

RESOLUCIÓ de 20 de juliol de 2020, de la Conselleria d'Hisenda i Model Econòmic, per la qual s'autoritzen transferències entre programes i capítols, en el pressupost de la Conselleria d'Innovació, Universitats, Ciència i Societat Digital, per a dotar una línia de subvenció que done cobertura a les ajudes urgents de concessió directa regulades pel Decret 63/2020 del Consell, per import de 2.497.746,74 euros (Exp-21.004/20-081)
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8868

Data del DOGV
:   28-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6038


Data del document
:   20-07-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 20 de juliol de 2020, de la Conselleria d'Hisenda i Model Econòmic, per la qual s'autoritzen transferències entre programes i capítols, en el pressupost de la Conselleria d'Innovació, Universitats, Ciència i Societat Digital, per a dotar una línia de subvenció que done cobertura a les ajudes urgents de concessió directa regulades pel Decret 63/2020 del Consell, per import de 2.497.746,74 euros (Exp-21.004/20-081) [2020/6038]  
L'emergència de salut pública ocasionada per la Covid-19 i l'impacte que està tenint aquesta situació d'excepcionalitat, ha obligat les administracions públiques, en l'àmbit de les seues competències, a adoptar amb la màxima celeritat aquelles mesures tendents a combatre els efectes de la Covid-19. En aquest sentit, la Conselleria d'Innovació, Universitats, Ciència i Societat Digital a través de l'Agència Valenciana d'Innovació va llançar, el 27 de març de 2020, en el seu web, una crida als agents del Sistema d'Innovació de la Comunitat Valenciana (SVI) perquè proposaren solucions científiques innovadores en la lluita contra el coronavirus.  
Considerant les propostes presentades, el Consell va aprovar, mitjançant el Decret 51/2020, de 17 d'abril, les bases reguladores i de concessió de manera directa d'ajudes urgents per al finançament de solucions científiques innovadores directament relacionades amb la lluita contra la Covid-19, per import global de 562.910 euros per a set projectes i, a aquest efecte, es va habilitar la corresponent línia de subvenció, en l'annex de transferències i subvencions de capital del programa 542.50, Investigació, desenvolupament tecnològic i innovació. Amb posterioritat a l'aprovació d'aquest decret i conforme al que es disposa en el títol IV de la Llei 2/2009, de 14 d'abril, de coordinació del sistema valencià d'investigació científica i desenvolupament tecnològic, es va efectuar una nova priorització de solucions científiques innovadores que complementa les ja concedides i el desenvolupament de les quals és, d'acord amb aquest escenari de crisi sanitària, d'urgent necessitat per a posar en marxa actuacions l'execució de les quals és impostergable, per la qual cosa, igual que en les anteriors, s'entén que concorren raons d'interés econòmic, social i humanitari que justifiquen l'atorgament de subvencions en règim de concessió directa, i per això s'han concretat en el nou decret el 63/2020 del Consell de 15 de maig.  
Aquest últim decret, en l'article 5 estableix que l'import global màxim de les ajudes a concedir ascendeix a 2.497.746,74 euros, que respon a la suma de la subvenció a concedir a trenta-quatre projectes preseleccionats mitjançant l'avaluació del comité d'experts externs a través de l'Agència Valenciana d'Avaluació i Prospectiva (AVAP), i que es financen amb fons propis de la Generalitat, si escau, podran obtindre cofinançament del Fons Europeu de Desenvolupament Regional, i s'imputaran a la línia de subvenció que s'habilite en el capítol 7 del programa 542.20.  
Per tot això, la Conselleria d'Innovació, Universitats, Ciència i Societat Digital proposa la inclusió de la línia i finançar la seua dotació mitjançant transferències de disponibilitats existents en els capítols 4 i 7 d'altres programes de la Conselleria.   
A aquest efecte i en virtut del que es disposa en l'article 168.1 c) de la Llei 1/2015, d'hisenda pública, del sector públic instrumental i subvencions, en l'article 1.4 del Decret llei 4/2020, del Consell, i en els articles 21 i 24 de la Llei 10/2019, de pressupostos de la Generalitat per a l'exercici 2020, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza minorar la dotació de les línies de subvenció de concurrència competitiva, dels annexos de transferències i subvencions tant corrents com de capital, en els programes i pels imports que es detallen a continuació i que impliquen la supressió de les línies S5141 i S8372.  
  
  
  
  
  
  
Segon  
S'autoritza una minoració de crèdit en les aplicacions i pels imports següents:  
  
Aplicació Import  
90.19.24.317.85.2 250.000,00   
14.36.21.215.21.9 800.000,00   
12.05.34.280.77.6 1.447.746,74   
Total 2.497.746,74   
  
  
Tercer  
S'autoritza la inclusió d'una nova línia de subvenció de concessió directa en l'annex de transferències i subvencions corrents del programa 542.50 Investigació, desenvolupament tecnològic i innovació, amb les dades descriptives i per l'import que es detallen a continuació:  
  
Codi: S8382 Denominació: Ajudes urgents per al finançament de solucions científic-innovadores detectades en el Sistema Valencià d'Innovació per a la lluita contra la COVID-19. Decret 63/2020  
Import 2.497.746,74 Beneficiaris previstos: empreses i organismes d'investigació (segons l'annex del Decret 63/2020)  
Regulació: Concessió directa art.168-1-c) Llei 1/2015.  
Decret 63/2020 Consell de 15 de maig. Descripció i finalitat: la finalitat d'aquestes subvencions és el finançament de projectes científics innovadors, que encara no estiguen disponibles en el mercat i que puguen implementar-se a curt termini en àmbits directament relacionats amb la lluita contra la Covid-19  
Publicar dades: sí Aportació Generalitat: 2.497.746,74  
 Aportació externa:  
  
  
València, 20 de juliol de 2020.- El conseller d'Hisenda i Model Econòmic: Vicent Soler i Marco.